title: 2013/1/EÚ: Rozhodnutie Rady z  20. novembra 2012 o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, o posudzovaní zhody a uznávaní priemyselných výrobkov (CAA)

text:
               4.1.2013

               SK

               Úradný vestník Európskej únie

               L 1/1

      ROZHODNUTIE RADY

   z 20. novembra 2012
   o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, o posudzovaní zhody a uznávaní priemyselných výrobkov (CAA)
   (2013/1/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 6 písm. a) bodom v) a článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej (1) (ďalej len „dohoda o pridružení“) nadobudla platnosť 20. novembra 1995.

               (2)

               V článku 47 dohody o pridružení sa stanovuje prípadné uzavretie dohôd o vzájomnom uznávaní v oblasti posudzovania zhody a v článku 55 dohody sa stanovuje vyvinutie čo najväčšieho úsilia zameraného na aproximáciu právnych predpisov zmluvných strán s cieľom uľahčiť vykonávanie dohody.

               (3)

               Protokol k dohode o pridružení o posudzovaní zhody a uznávaní priemyselných výrobkov (CAA) (ďalej len „protokol“) sa v mene Únie podpísal 6. mája 2010.

               (4)

               Protokol by sa mal schváliť.

               (5)

               Komisia zodpovedá za zabezpečenie vonkajšieho zastúpenia Únie v súvislosti s protokolom, čo zahŕňa aj informačné a oznamovacie funkcie, a za zasielanie odpovedí na žiadosti v súlade s prílohami. Protokol sa bude vykonávať na základe príslušných právnych predpisov Únie o akreditácii, dohľade nad trhom a uvádzaní výrobkov na trh.

               (6)

               Je potrebné splnomocniť Komisiu, aby vykonala technické zmeny a doplnenia protokolu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej o posudzovaní zhody a uznávaní priemyselných výrobkov (CAA).
   Text protokolu je pripojený k tomuto rozhodnutiu.
   Článok 2
   Predseda Rady v mene Únie zašle diplomatickú nótu ustanovenú v článku 16 protokolu.
   Článok 3
   Komisia sa oprávňuje schvaľovať zmeny a doplnenia podľa článkov 7, 13 a 15 protokolu po porade s osobitným výborom vymenovaným Radou v súlade s článkom 218 ods. 4 zmluvy.
   Článok 4
   Toto rozhodnutie nadobúda účinnosť dňom uverejnenia v Úradnom vestníku Európskej únie.

      V Bruseli 20. novembra 2012

            Za Radu

            predseda

         A. D. MAVROYIANNIS

      (1)  Ú. v. ES L 147, 21.6.2000, s. 3.

         PROTOKOL

      k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej o posudzovaní zhody a uznávaní priemyselných výrobkov (CAA)
      EURÓPSKA ÚNIA,
      ďalej len „EÚ“
      a
      IZRAELSKÝ ŠTÁT,
      ďalej len „Izrael“,
      spolu ďalej len „zmluvné strany“,
      KEĎŽE Izrael je zmluvnou stranou Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej, ďalej len „dohoda o pridružení“ (1),
      UZNÁVAJÚC, že prijímanie a vykonávanie príslušných právnych predpisov EÚ zo strany Izraela poskytuje možnosť rozšíriť určité výhody vnútorného trhu a zabezpečiť jeho účinné fungovanie v určitých sektoroch,
      BERÚC DO ÚVAHY, že zmluvné strany spoločne uznávajú zásady voľného pohybu tovaru a zlepšovania kvality výrobkov, aby sa zabezpečilo zdravie a bezpečnosť občanov a ochrana životného prostredia, aj prostredníctvom technickej pomoci a iných foriem spolupráce medzi nimi,
      ŽELAJÚC SI uzavrieť protokol k dohode o pridružení o posudzovaní zhody a uznávaní priemyselných výrobkov (ďalej len „tento protokol“), v ktorom sa stanovuje uplatňovanie vzájomného uznávania priemyselných výrobkov, ktoré spĺňajú požiadavky uvádzania na trh jednej zo zmluvných strán v súlade s právnymi predpismi, prípadne vrátane vzájomného uznávania výsledkov povinného posudzovania zhody priemyselných výrobkov,
      BERÚC NA VEDOMIE, že v článku 47 dohody o pridružení sa stanovuje v prípade potreby uzatvorenie európskej dohody o posudzovaní zhody, a že v článku 55 dohody o pridružení sa stanovuje vyvinutie čo najväčšieho úsilia zameraného na zosúladenie právnych predpisov zmluvných strán,
      BERÚC DO ÚVAHY, že v sektoroch, na ktoré sa vzťahuje tento protokol, sú vnútroštátne právne predpisy Izraela do značnej miery zosúladené s príslušnými právnymi predpismi EÚ,
      BERÚC NA VEDOMIE úzke vzťahy medzi Európskou úniou a Islandom, Lichtenštajnskom a Nórskom podľa Dohody o Európskom hospodárskom priestore, na základe ktorej je vhodné zvážiť uzatvorenie paralelnej európskej dohody o posudzovaní zhody medzi Izraelom a tými krajinami, ktoré sú ekvivalentnou druhou zmluvnou stranou tohto protokolu,
      SO ZRETEĽOM NA postavenie zmluvných strán ako zmluvných strán Dohody o založení Svetovej obchodnej organizácie a osobitne s vedomím ich práv a záväzkov, ktoré majú v rámci Dohody Svetovej obchodnej organizácie o technických prekážkach obchodu,
      SA DOHODLI TAKTO:
      Článok 1
      Účel a prostriedky
      1.   Cieľom tohto protokolu je uľahčiť stranám odstránenie technických prekážok obchodu, pokiaľ ide o určité priemyselné výrobky uvedené v prílohách k tomuto protokolu, ktoré sú jeho neoddeliteľnou súčasťou.
      2.   Ciele stanovené v odseku 1 sa dosiahnu prostredníctvom:

                  a)

                  prijatia a vykonávania vnútroštátnych technických právnych predpisov, noriem a postupov na posudzovanie zhody, ktoré sú v súlade s príslušnými právnymi predpismi EÚ, zo strany Izraela;

                  b)

                  vykonávania regulačnej a technickej infraštruktúry, ktorá je v súlade s platnou regulačnou a technickou infraštruktúrou členských štátov EÚ, zo strany Izraela;

                  c)

                  vzájomného uznávania priemyselných výrobkov, ktoré spĺňajú požiadavky uvádzania na trh jednej zo zmluvných strán v súlade s právnymi predpismi, prípadne vrátane vzájomného uznávania výsledkov povinného posudzovania zhody priemyselných výrobkov, na ktoré sa vzťahujú príslušné právne predpisy EÚ a príslušné vnútroštátne právne predpisy Izraela, oboma zmluvnými stranami na ich trhoch;

                  d)

                  uznávania priemyselných výrobkov, ktoré spĺňajú požiadavky uvádzania na trh Izraela a akéhokoľvek členského štátu EÚ v súlade s právnymi predpismi, za rovnakých podmienok ako sú podmienky uplatniteľné na obchod s tovarom medzi členskými štátmi EÚ, oboma zmluvnými stranami na ich trhoch.

            Článok 2
      Vymedzenie pojmov
      Na účely tohto protokolu:

                  a)

                  „priemyselnými výrobkami“ sú výrobky vymedzené rozsahom pôsobnosti príloh k tomuto protokolu;

                  b)

                  „právnym predpisom EÚ“ je akýkoľvek právny akt Európskej únie a spôsob jeho vykonávania, ktorý sa uplatňuje v prípade osobitnej situácie, nebezpečenstva alebo kategórie priemyselných výrobkov v zmysle výkladu príloh k tomuto protokolu;

                  c)

                  „vnútroštátnym právnym predpisom“ je akýkoľvek právny akt a spôsob jeho vykonávania, prostredníctvom ktorého Izrael zosúladil svoje právne predpisy s príslušnými právnymi predpismi EÚ uplatniteľnými v prípade osobitnej situácie, nebezpečenstva alebo kategórie priemyselných výrobkov;

                  d)

                  „zodpovedným orgánom“ je orgán patriaci do jurisdikcie jedného z členských štátov EÚ alebo Izraela, ktorý je zodpovedný za účinné vykonávanie právnych predpisov EÚ a vnútroštátnych právnych predpisov v osobitnom priemyselnom sektore a ktorý je v prípade potreby zodpovedný za notifikovanie notifikovaných orgánov;

                  e)

                  „notifikovaným orgánom“ je orgán, ktorý druhej zmluvnej strane oznámil zodpovedný orgán patriaci do príslušnej jurisdikcie jednej zo zmluvných strán tohto protokolu a ktorý je príslušný na posudzovanie zhody vo vzťahu k právnym predpisom EÚ alebo vnútroštátnym právnym predpisom;

                  f)

                  „výborom“ je Výbor pre pridruženie zriadený podľa článku 70 dohody o pridružení alebo orgán zriadený Výborom pre pridruženie podľa článku 73 dohody o pridružení a menovaný na účely obchodu.

            Pojmy použité v tomto protokole majú význam stanovený v príslušných právnych predpisoch EÚ a vnútroštátnych právnych predpisoch Izraela.
      Článok 3
      Zosúladenie právnych predpisov
      Na účely tohto protokolu Izrael súhlasí, že po konzultácii s Európskou komisiou prijme vhodné opatrenia na zosúladenie s príslušnými právnymi predpismi EÚ a ich zachovanie, pokiaľ sa vzťahujú na uvádzanie na trh výrobkov, ktorých sa týka tento protokol.
      V prípade sektorov, na ktoré sa vzťahuje tento protokol, ak je príslušný právny predpis EÚ založený na používaní technickej normy umožňujúcej predpoklad zhody so základnými bezpečnostnými požiadavkami (známe ako sektory „nového prístupu“), Izrael súhlasí, že po konzultácii s Európskou komisiou prijme vhodné opatrenia na zosúladenie s príslušnou praxou EÚ a jej zachovanie v oblastiach štandardizácie, metrológie, akreditácie, posudzovania zhody, trhového dozoru, všeobecnej bezpečnosti výrobkov a ručenia výrobcov. Sektory „nového prístupu“ sú uvedené v sektorových prílohách.
      Článok 4
      Technická infraštruktúra
      Na účely tohto protokolu Izrael súhlasí, že po konzultácii s Európskou komisiou prijme vhodné opatrenia na zriadenie a zachovanie príslušných zodpovedných orgánov v súlade s článkom 9.
      V prípade sektorov, na ktoré sa vzťahuje tento protokol, ak je príslušný právny predpis EÚ založený na používaní technickej normy umožňujúcej predpoklad zhody so základnými bezpečnostnými požiadavkami (známe ako sektory „nového prístupu“), Izrael súhlasí, že zriadi a zachová orgány, ktoré sú schopné vykonávať funkcie štandardizácie, metrológie, akreditácie, trhového dozoru, posudzovania všeobecnej bezpečnosti výrobkov a posudzovania a uplatňovania ručenia výrobcov na svojom území na úrovni, ktorá do veľkej miery zodpovedá úrovni existujúcej v členských štátoch EÚ.
      Článok 5
      Vzájomné uznávanie priemyselných výrobkov vrátane posudzovania ich zhody
      1.   S cieľom zabezpečiť vzájomné uznávanie zmluvné strany súhlasia s tým, že priemyselné výrobky uvedené v prílohách o uznávaní regulovaných výrobkov, ktoré spĺňajú požiadavky uvádzania na trh zmluvnej strany v súlade s právnymi predpismi, sa môžu umiestniť na trh druhej zmluvnej strany, keď spĺňajú najmä:

                  a)

                  požiadavky platných právnych ustanovení týkajúcich sa sídla alebo bydliska osôb, ktoré sú zodpovedné za uvádzanie výrobkov na trh, na území jednej zo zmluvných strán a

                  b)

                  v prípade vhodnosti platné ustanovenia týkajúce sa sídla orgánov, ktoré sú zodpovedné za posudzovanie zhody.

            2   Zmluvné strany súhlasia, že na účely vzájomného uznávania sa môže s priemyselnými výrobkami uvedenými v prílohách o uznávaní výrobkov, na ktoré sa nevzťahujú spoločné právne predpisy, a v prípade ktorých neexistujú európske technické právne predpisy, medzi Izraelom a EÚ obchodovať na základe toho, že s výrobkom, s ktorým sa v súlade s právnymi predpismi obchoduje na trhu Izraela alebo jedného z členských štátov EÚ, sa môže v súlade s právnymi predpismi obchodovať aj na trhu druhej zmluvnej strany tohto protokolu.
      3.   Ak výrobky podliehajú postupom povinného posudzovania zhody, ktoré sa majú vykonať v súlade s právnymi predpismi EÚ a vnútroštátnymi právnymi predpismi uvedenými v prílohách, zmluvné strany ďalej súhlasia, že budú uznávať výsledky týchto postupov bez toho, aby požadovali ich opakovanie a predkladali akékoľvek ďalšie požiadavky na účely uznávania takéhoto posúdenia zhody.
      4.   Bez ohľadu na odseky 1, 2 a 3 nie je žiadna zmluvná strana povinná akceptovať na svojom trhu výrobky, ktoré boli v súlade s právnymi predpismi uvedené na trh druhej zmluvnej strany v dôsledku dohody medzi zmluvnou stranou a treťou krajinou alebo stranou, ktorá má podobný účinok ako tento protokol, alebo na základe jednostrannej koncesie udelenej jednou zmluvnou stranou tretej krajine alebo strane.
      Článok 6
      Ochranná doložka
      Ak sa zmluvná strana domnieva, že nejaký priemyselný výrobok umiestnený na trhu na jej území podľa tohto protokolu a používaný v súlade s predpokladaným použitím by mohol ohroziť bezpečnosť alebo zdravie spotrebiteľov alebo iných osôb, alebo iný oprávnený záujem chránený na základe právnych predpisov uvedených v prílohách, môže táto zmluvná strana prijať vhodné opatrenia na odstránenie takéhoto výrobku z trhu, zakázať jeho umiestnenie na trh, jeho uvedenie do obehu alebo používanie alebo obmedziť jeho voľný pohyb.
      V prílohách sa uvádzajú postupy, ktoré sa v takýchto prípadoch použijú.
      Článok 7
      Rozšírenie rozsahu uplatňovania
      Ak Izrael prijme a bude vykonávať ďalšie vnútroštátne právne predpisy zosúladené s právnymi predpismi EÚ, zmluvné strany môžu v súlade s postupom stanoveným v článku 13 zmeniť a doplniť prílohy alebo dohodnúť nové.
      Článok 8
      Záväzky zmluvných strán týkajúce sa ich zodpovedných orgánov a notifikovaných orgánov

                  1.

                              a)

                              Zmluvné strany zabezpečujú, aby zodpovedné orgány podliehajúce ich jurisdikcii, ktoré zodpovedajú za účinné vykonávanie právnych predpisov EÚ a vnútroštátnych právnych predpisov, tieto predpisy naďalej uplatňovali. Ďalej zabezpečujú, aby tieto zodpovedné orgány mohli zabezpečovať súlad priemyselných výrobkov s právnymi predpismi EÚ alebo vnútroštátnymi právnymi predpismi, alebo požadovať ich stiahnutie z trhu a aby v prípade potreby mohli notifikovať, pozastaviť, odvolať pozastavenie a zrušiť notifikáciu notifikovaných orgánov.

                              b)

                              Zmluvné strany si navzájom oznamujú názvy a adresy svojich zodpovedných orgánov a uchovávajú zoznam týchto orgánov.

                  2.

                              a)

                              Zmluvné strany zabezpečujú, aby notifikované orgány, ktoré podliehajú ich príslušnej jurisdikcii, notifikované na posudzovanie zhody vzhľadom na požiadavky právnych predpisov EÚ alebo vnútroštátnych právnych predpisov uvedených v prílohách, naďalej spĺňali požiadavky týchto právnych predpisov. Okrem toho prijímajú všetky potrebné kroky, aby zabezpečili, že tieto notifikované orgány majú naďalej potrebné kompetencie na vykonávanie úloh, pre ktoré sú notifikované.

                              b)

                              Zmluvné strany si navzájom oznamujú názvy a adresy svojich notifikovaných orgánov a uchovávajú zoznam týchto orgánov.

            Článok 9
      Postupy na uznávanie zodpovedných orgánov a notifikovanie notifikovaných orgánov
      1.   Na uznávanie zodpovedných orgánov, ktoré sú zodpovedné za účinné vykonávanie právnych predpisov EÚ a vnútroštátnych právnych predpisov, za zabezpečovanie súladu priemyselných výrobkov s právnymi predpismi EÚ alebo vnútroštátnymi právnymi predpismi, alebo požadovanie ich stiahnutia z trhu a ktoré v prípade potreby môžu notifikovať, pozastaviť, odvolať pozastavenie a zrušiť notifikáciu notifikovaných orgánov sa uplatňuje tento postup:

                  a)

                  zmluvná strana predkladá svoju nomináciu druhej zmluvnej strane písomne, pričom sa uvádza územie a názov prílohy k tomuto protokolu, na základe ktorej je zodpovedný orgán kompetentný na vykonávanie úloh uvedených v článku 8 ods.1 vrátane akýchkoľvek prípadných obmedzení tejto právomoci v rámci tohto územia alebo rozsahu pôsobnosti uvedenej prílohy;

                  b)

                  po písomnom uznaní druhej zmluvnej strany sa zodpovedný orgán odo dňa uznania považuje za kompetentný na vykonávanie úloh uvedených v článku 8 ods.1, pokiaľ ide o prílohy, pre ktoré bol uznaný.

            2.   Na notifikovanie notifikovaných orgánov na posudzovanie zhody vzhľadom na požiadavky právnych predpisov EÚ alebo vnútroštátnych právnych predpisov uvedených v prílohách sa uplatňuje tento postup:

                  a)

                  zmluvná strana predkladá svoju notifikáciu druhej zmluvnej strane písomne, pričom sa uvádza názov prílohy k tomuto protokolu, na základe ktorej je notifikovaný orgán kompetentný na posudzovanie zhody, vrátane akýchkoľvek prípadných obmedzení tejto právomoci v rámci rozsahu pôsobnosti uvedenej prílohy;

                  b)

                  po písomnom uznaní inej zmluvnej strany sa orgán odo dňa uznania považuje za notifikovaný a kompetentný na posudzovanie zhody vzhľadom na príslušné požiadavky uvedené v prílohách.

            3.   Ak sa zmluvná strana rozhodne zrušiť notifikáciu notifikovaného orgánu podliehajúceho jej jurisdikcii, informuje o tom písomne druhú zmluvnú stranu. Notifikovaný orgán ukončí posudzovanie zhody vzhľadom na príslušné požiadavky uvedené v prílohách najneskôr odo dňa, keď mu bola odňatá táto kompetencia. Posudzovanie zhody uskutočnené pred týmto dátumom však zostáva v platnosti, pokiaľ výbor nerozhodne inak.
      Článok 10
      Overenie notifikovaných orgánov
      1.   Každá zmluvná strana smie požiadať druhú zmluvnú stranu o overenie odbornej spôsobilosti a vhodnosti notifikovaného orgánu alebo potenciálneho notifikovaného orgánu podliehajúceho jej jurisdikcii. Takáto požiadavka sa oprávňuje objektívnym a vecným spôsobom s cieľom umožniť strane, ktorá zodpovedá za notifikáciu, vykonanie požadovaného overenia a urýchlené podanie správy druhej strane. Zmluvné strany môžu aj za účasti príslušných zodpovedných orgánov spoločne overiť tento orgán. Preto zmluvné strany zabezpečujú úplnú spoluprácu orgánov podliehajúcich ich jurisdikcii. Zmluvné strany urobia všetky príslušné kroky a použijú všetky dostupné prostriedky, ktoré by mohli byť potrebné, s cieľom vyriešiť všetky zistené problémy.
      2.   Ak tieto problémy nemožno vyriešiť k spokojnosti oboch zmluvných strán, zmluvné strany môžu svoj nesúhlas oznámiť výboru, pričom sa uvádzajú a) dôvody tejto žiadosti, podložené relevantnými dôkazmi, s cieľom overiť odbornú spôsobilosť a vhodnosť notifikovaného orgánu; b) dôvody, pre ktoré tento problém nemožno vyriešiť k spokojnosti oboch strán a c) dôkazy, ktorými sa preukazuje, že existuje prípadné bezprostredné a reálne ohrozenie ľudského zdravia a bezpečnosti. Výbor môže rozhodnúť o vhodnom opatrení.
      3.   Dovtedy a pokiaľ výbor nerozhodne inak, notifikácia orgánu a uznanie jeho spôsobilosti posudzovať zhodu vzhľadom na požiadavky právnych predpisov EÚ alebo vnútroštátnych právnych predpisov uvedených v prílohách sa čiastočne alebo úplne pozastavuje odo dňa, kedy bol výboru oznámený nesúhlas zmluvných strán.
      Článok 11
      Výmena informácií a spolupráca
      Zmluvné strany s cieľom zabezpečiť správne a jednotné uplatňovanie a výklad tohto protokolu a podporovať ich vzájomný obchod s priemyselnými výrobkami:

                  a)

                  navzájom si oznamujú príslušné navrhované a aktuálne zmeny a doplnenia právnych predpisov a vymieňajú si informácie o vykonávaní právnych predpisov a postupov, najmä vrátane postupov s cieľom zabezpečiť, aby notifikované orgány dodržiavali na ich území uplatniteľné pravidlá;

                  b)

                  navzájom sa vyzývajú na účasť vo svojich príslušných mechanizmoch výmeny informácií v prípade mechanizmov týkajúcich sa sektorov, na ktoré sa vzťahujú prílohy k tomuto protokolu, pokiaľ v týchto prílohách nie je uvedené inak. EÚ preskúma možnosť vyzvať Izrael na účasť v príslušných európskych sieťach a orgánoch;

                  c)

                  podporujú svoje notifikované orgány v spolupráci s cieľom dosiahnuť ďalšie dohody o vzájomnom uznávaní na dobrovoľnom základe.

            Článok 12
      Dôvernosť
      Od predstaviteľov, expertov a ostatných zástupcov zmluvných strán sa bude vyžadovať, aby aj po tom, čo prestanú plniť svoje povinnosti, neuverejňovali informácie vyžadované na základe tohto protokolu, a ktoré sú predmetom služobného tajomstva. Takéto informácie nesmú byť použité na iné účely než tie, ktoré sú stanovené v tomto protokole.
      Článok 13
      Správa tohto protokolu
      1.   Zodpovednosť za účinné fungovanie tohto protokolu preberá výbor. Predovšetkým má právomoc rozhodovať v súvislosti:

                  a)

                  so zmenami a doplneniami a zrušeniami príloh;

                  b)

                  so zaradením nových príloh;

                  c)

                  s vymenúvaním odborníkov s cieľom overiť odbornú spôsobilosť notifikovaného orgánu a jeho vhodnosť v súvislosti s uplatniteľnými požiadavkami, v súlade s článkom 10 ods.1;

                  d)

                  s výmenou informácií týkajúcich sa navrhovaných a aktuálnych zmien a doplnení právnych predpisov EÚ a vnútroštátnych právnych predpisov uvedených v prílohách;

                  e)

                  s vytváraním nových alebo dodatočných postupov posudzovania zhody, ktoré sa týkajú sektoru zahrnutého v prílohe;

                  f)

                  s riešením všetkých otázok týkajúcich sa uplatňovania tohto protokolu;

                  g)

                  s predkladaním záležitostí na rozhodnutie mechanizmu na riešenie sporov stanovenému v článku 75 dohody o pridružení alebo akémukoľvek inému príslušnému mechanizmu na riešenie sporov stanovenému v dohode medzi zmluvnými stranami podľa dohody o pridružení.

            2.   Výbor môže postúpiť uvedené právomoci stanovené v tomto protokole.
      3.   Výbor rozhoduje o dátume nadobudnutia účinnosti zmien a doplnení príloh.
      Článok 14
      Technická spolupráca
      Zmluvné strany v prípade potreby spolupracujú s cieľom podporiť účinné vykonávanie a uplatňovanie tohto protokolu.
      Článok 15
      Dohody s ostatnými krajinami
      1.   Tento protokol možno jednoznačnou dohodou medzi zmluvnými stranami vrátane rozhodnutia výboru rozšíriť na uznávanie priemyselných výrobkov z tretích krajín alebo strán, s ktorými EÚ v príslušných sektoroch uzatvorila podobnú dohodu ako je tento protokol.
      2.   Ak EÚ oznámi Izraelu, že s treťou krajinou alebo stranou uzatvorila podobnú dohodu, ako je tento protokol, týkajúcu sa uznávania priemyselných výrobkov v príslušných sektoroch, Izrael posúdi uzatvorenie dohody, ktorej predmetom je takéto rozšírenie, s touto treťou krajinou alebo stranou.
      Článok 16
      Nadobudnutie platnosti
      Tento protokol nadobúda platnosť tridsiatym dňom po poslednej písomnej komunikácii prostredníctvom diplomatických kanálov, v rámci ktorej si zmluvné strany navzájom oznámia splnenie svojich príslušných interných právnych požiadaviek na nadobudnutie platnosti tohto protokolu.
      Článok 17
      Doba trvania
      Tento protokol sa uzatvára na neurčitú dobu. Každá zmluvná strana môže vypovedať tento protokol oznámením druhej strane. Tento protokol prestáva platiť dvanásť mesiacov po dátume takéhoto oznámenia.
      Počas obdobia medzi vypovedaním tohto protokolu jednou zmluvnou stranou a uplynutím jeho platnosti nemá ukončenie tohto protokolu nepriaznivý vplyv, ani žiadnym spôsobom nepoškodzuje práva alebo povinnosti nadobudnuté alebo vzniknuté na základe uplatňovania tohto protokolu pred dátumom jeho skutočného ukončenia.
      Článok 18
      Jazyky
      Tento protokol je vypracovaný v dvoch origináloch v jazyku anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a hebrejskom, pričom každé z týchto znení je rovnako autentické.

         Съставено в Брюксел на шести май две хиляди и десета година.
         Hecho en Bruselas, el seis de mayo de dos mil diez.
         V Bruselu dne šestého května dva tisíce deset.
         Udfærdiget i Bruxelles den sjette maj to tusind og ti.
         Geschehen zu Brüssel am sechsten Mai zweitausendzehn.
         Kahe tuhande kümnenda aasta maikuu kuuendal päeval Brüsselis.
         Έγινε στις Βρυξέλλες, στις έξι Μαΐου δύο χιλιάδες δέκα.
         Done at Brussels on the sixth day of May in the year two thousand and ten.
         Fait à Bruxelles, le six mai deux mille dix.
         Fatto a Bruxelles, addì sei maggio duemiladieci.
         Briselē, divi tūkstoši desmitā gada sestajā maijā.
         Priimta du tūkstančiai dešimtų metų gegužės šeštą dieną Briuselyje.
         Kelt Brüsszelben, a kétezer-tizedik év május havának hatodik napján.
         Magħmul fi Brussell, fis-sitt jum ta' Mejju tas-sena elfejn u għaxra.
         Gedaan te Brussel, de zesde mei tweeduizend tien.
         Sporządzono w Brukseli dnia szóstego maja roku dwa tysiące dziesiątego.
         Feito em Bruxelas, em seis de Maio de dois mil e dez.
         Întocmit la Bruxelles, la șase mai două mii zece.
         V Bruseli šiesteho mája dvetisícdesať.
         V Bruslju, dne šestega maja leta dva tisoč deset.
         Tehty Brysselissä kuudentena päivänä toukokuuta vuonna kaksituhattakymmenen.
         Som skedde i Bryssel den sjätte maj tjugohundratio.
         2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Държавата Израел
            Por el Estado de Israel
            Za Stát Izrael
            For Staten Israel
            Für den Staat Israel
            Iisraeli Riigi nimel
            Για το Κράτος του Ισραήλ
            For the State of Israel
            Pour l'État d'Israël
            Per lo Stato d'Israele
            Izraēlas Valsts vārdā
            Izraelio Valstybės vardu
            Izrael Állam részéről
            Għall-Istat tal-Iżrael
            Voor de Staat Israël
            W imieniu Państwa Izrael
            Pelo Estado de Israel
            Pentru Statul Israel
            Za Izraelský štát
            Za Državo Izrael
            Israelin valtion puolesta
            För Staten Israel

         (1)  Ú. v. ES L 147, 21.6.2000, s. 3 a Kitvei Amana (izraelský úradný vestník), 1034.

         PRÍLOHA

            TÝKAJÚCA SA VZÁJOMNÉHO UZNÁVANIA PRIEMYSELNÝCH VÝROBKOV

            Správna výrobná prax farmaceutických výrobkov (SVP)

         ODDIEL I

            Právne predpisy EÚ a vnútroštátne právne predpisy

                     Právne predpisy EÚ

                     :

                     Právne predpisy EÚ a ustanovenia, ktoré Európska komisia oznámila Izraelu a ktoré sa uverejnili v súvislosti s touto prílohou.

                     Vnútroštátne právne predpisy Izraela

                     :

                     Právne predpisy Izraela, ktoré Izrael oznámil Európskej komisii a ktoré sa uverejnili v súvislosti s touto prílohou.

               ODDIEL II

            Pôsobnosť a rozsah uplatňovania

         1.   Pôsobnosť
         Okrem ustanovení uvedených v klauzule 2 s názvom Výnimky sa ustanovenia tejto prílohy vzťahujú na liečivá, účinné farmaceutické látky, farmaceutické pomocné látky alebo ich zmesi na použitie v humánnej alebo veterinárnej medicíne, na ktoré sa uplatňujú požiadavky správnej výrobnej praxe (SVP) a na ktoré sa vzťahujú požiadavky príslušných právnych predpisov, ktoré si zmluvné strany navzájom oznámili v rámci oddielu I tejto prílohy, priamo distribuované výrobcom alebo dovozcom jednej strany dovozcovi druhej strany.
         Zahŕňa to chemické a biologické farmaceutiká, imunologiká, rádiofarmaceutiká a rastlinné liečivá.
         Ustanovenia tejto prílohy sa uplatňujú na výrobky, na ktoré sa vzťahuje táto príloha, bez ohľadu na ich pôvod.
         2.   Výnimky
         Z rozsahu uplatňovania tejto prílohy sú vylúčené liečivá získané z ľudskej krvi alebo ľudskej plazmy, výrobky na inovatívnu liečbu, homeopatické liečivá, lekárske plyny a veterinárne imunologiká.
         Zmluvné strany prerokujú možnosť rozšírenia rozsahu uplatňovania tejto prílohy na liečivá získané z ľudskej krvi alebo ľudskej plazmy, výrobky na inovatívnu liečbu a veterinárne imunologiká dva roky po nadobudnutí platnosti tejto prílohy.
         3.   Zachovanie, uverejnenie a rozšírenie rozsahu uplatňovania a výnimky
         Po nadobudnutí platnosti tejto prílohy zmluvné strany na základe výmeny listov vypracujú zoznam typov výrobkov a činností, na ktoré sa vzťahuje, a takisto môžu špecifikovať výrobky, ktoré sa majú vylúčiť.
         Na účely vykonávania článku 5 ods. 4 tohto protokolu v súvislosti s touto prílohou sa zmluvné strany okrem toho dohodli, že sa budú navzájom informovať o dohodách, ktoré majú podobný účinok ako tento protokol, a akýchkoľvek jednostranných koncesiách udelených tretej krajine alebo strane s podobným účinkom ako dohoda tohto typu, o rozsahu výrobkov a postupov, na ktoré sa tieto dohody vzťahujú, a o svojich zámeroch, pokiaľ ide o to, či budú alebo nebudú uznávať výrobky na svojich trhoch pri uplatnení výnimiek z určitých povinností (konkrétne tých, ktoré sú uvedené v oddiele IV.2) v súvislosti s týmito dohodami a jednostrannými koncesiami.
         Po posúdení právnych a vykonávacích ustanovení a postupov v súlade s právnymi predpismi EÚ stanovenými v oddiele I môžu zmluvné strany prostredníctvom kontaktných miest uvedených v klauzule 11 oddielu IV pridať alebo vyňať ďalšie typy výrobkov a činností. Na základe tohto postupu možno uvedený zoznam zodpovedajúcim spôsobom meniť a dopĺňať prostredníctvom výmeny listov medzi zmluvnými stranami.
         Zmluvné strany uverejňujú: 1. zoznam typov výrobkov a činností, na ktoré sa vzťahuje táto príloha; 2. zoznam akýchkoľvek dohôd s podobným účinkom ako tento protokol, v prípade ktorých druhá zmluvná strana uplatnila výnimku uvedenú v oddiele IV klauzule 2 písm. e), a 3. zoznam akýchkoľvek jednostranných koncesií udelených tretej krajine alebo strane s podobným účinkom ako dohoda tohto typu, v prípade ktorých druhá zmluvná strana uplatnila výnimku uvedenú v oddiele IV klauzule 2 písm. e).
         ODDIEL III

            Zodpovedné orgány

         EÚ
         Orgány vymenované členskými štátmi EÚ v súlade s právnymi predpismi EÚ stanovenými v oddiele I, ktoré boli notifikované Izraelu v súlade s článkom 9 tohto protokolu a ktoré boli uverejnené Európskou komisiou.
         Izrael
         Orgány vymenované Izraelom v súlade s vnútroštátnymi právnymi predpismi Izraela stanovenými v oddiele I, ktoré boli notifikované EÚ v súlade s článkom 9 tohto protokolu a ktoré boli uverejnené Izraelom.
         ODDIEL IV

            Osobitné ustanovenia

         1.   Vymedzenie pojmov
         Na účely tejto prílohy platí toto vymedzenie pojmov:
         Úradne určené laboratórium na kontrolu liečiv (Official Medicines Control Laboratory – OMCL): Laboratórium určené členským štátom EÚ alebo Izraelom v súlade s farmaceutickými právnymi predpismi a usmerneniami EÚ, Rady Európy a Izraela na vykonávanie laboratórnych skúšok liečiv pred ich uvedením a/alebo po ich uvedení na trh pre príslušný orgán nezávisle od výrobcu v záujme všeobecného dohľadu nad liečivami v súvislosti s bezpečnosťou liečených osôb a/alebo zvierat.
         Úradné uvoľnenie šarže výrobkov orgánom pre kontrolu (Official Control Authority Batch Release – OCABR): Požiadavka zmluvnej strany v súlade s farmaceutickými právnymi predpismi a usmerneniami EÚ, Rady Európy a Izraela, aby úradne určené laboratórium na kontrolu liečiv určilo zhodu šarže výrobkov so schválenými špecifikáciami stanovenými v povolení na uvedenie na trh pred tým, ako príslušný orgán zmluvnej strany povolí túto šaržu výrobkov uviesť na trh. Toto preskúmanie zahŕňa skúšky podľa plánu stanoveného v už uvedených usmerneniach.
         Opakovaná kontrola: Skúšanie liečiv dovezených z tretej krajiny alebo druhej zmluvnej strany vrátane úplnej kvalitatívnej analýzy, kvantitatívnej analýzy aspoň všetkých účinných zložiek a všetkých ostatných skúšok alebo kontrol potrebných na zabezpečenie súladu kvality liečiv s požiadavkami povolenia na uvedenie na trh.
         2.   Povinnosti zmluvných strán

                     a)

                     V prípade výrobkov, na ktoré sa vzťahuje táto príloha, zmluvné strany uznávajú výsledky kontrol súladu výrobcov a dovozcov so zásadami a usmerneniami SVP EÚ a príslušných SVP Izraela, ktoré vykonávajú príslušné kontrolné orgány druhej zmluvnej strany na jej vlastnom území alebo v tretej krajine v súlade s ustanoveniami o kontrolách, ktoré sú zdokumentované na základe udelenia alebo neudelenia osvedčenia o SVP. Príslušné ustanovenia sú uvedené v oddiele I.

                     b)

                     V prípade liečiv, na ktoré sa vzťahuje táto príloha, každá zmluvná strana uznáva príslušné výrobné a dovozné povolenia, ktorými sa potvrdzuje súlad s právnymi predpismi týkajúcimi sa výroby a dovozu a so zásadami a usmerneniami SVP EÚ a príslušných SVP Izraela.

                     c)

                     Osvedčenie o zhode každej šarže výrobkov so špecifikáciami výrobcu so sídlom v jednej zo zmluvných strán alebo dovozcu uznáva druhá zmluvná strana bez opakovanej kontroly pri dovoze z jednej strany do druhej zmluvnej strany. Dodatočné zodpovednosti oprávnenej osoby alebo zodpovedného lekárnika dovozcov každej zmluvnej strany v súvislosti s osvedčovaním každej šarže výrobkov sa však zachovávajú v súlade s ustanoveniami právnych predpisov EÚ a vnútroštátnych predpisov Izraela stanovených v oddiele I.

                     d)

                     Ustanovenia písmen a), b) a c) sa uplatňujú na hotové liečivá alebo medziprodukty dovážané z tretej krajiny a ďalej vyvážané do druhej zmluvnej strany iba 1. ak bola každá šarža liečiv podrobená opakovanej kontrole zo strany dovozcu z tretej krajiny alebo výrobcu so sídlom v jednej zo zmluvných strán a 2. ak bol výrobca v tretej krajine podrobený kontrole zo strany príslušného orgánu zmluvnej strany, ktorej výsledkom bolo, že výrobok alebo kategória výrobkov tohto výrobcu je v súlade so správnou výrobnou praxou.

                     e)

                     Ustanovenia písmen a), b) a c) sa však neuplatňujú na výrobky dovážané z tretej krajiny, ktoré boli skúšané a kontrolované výlučne príslušným orgánom tejto alebo inej tretej krajiny. Akákoľvek výnimka z tohto ustanovenia na základe dohody jednej zmluvnej strany, ktorá má podobný účinok ako tento protokol, alebo akejkoľvek jednostrannej koncesie udelenej jednou zmluvnou stranou tretej krajine alebo strane s podobným účinkom ako dohoda tohto typu, je podmienená súhlasom druhej strany.

                     f)

                     Ak jedna zmluvná strana požiada príslušný orgán alebo úradne určené laboratórium na kontrolu liečiv o úradné uvoľnenie šarže výrobkov orgánom pre kontrolu, takéto kontroly vykonané orgánom zmluvnej strany bude druhá zmluvná strana považovať za platné na základe osvedčení preukazujúcich súlad so špecifikáciami stanovenými v povolení na uvedenie na trh.

                     g)

                     Každá zmluvná strana zabezpečí, aby bola každá šarža výrobkov vyvážaná do druhej zmluvnej strany sprevádzaná osvedčením o šarže výrobkov. Osvedčenia o šarže výrobkov v prípade liečiv budú riadne podpísané oprávnenou osobou alebo zodpovedným lekárnikom výrobcu alebo dovozcu príslušnej zmluvnej strany.

               3.   Výmena výrobných/dovozných povolení a informácií o súlade s SVP
         Zmluvné strany si vymieňajú informácie o štatúte schválení výrobcov a dovozcov a o výsledkoch kontrol, najmä prostredníctvom zaznamenávania povolení, osvedčení o SVP a informácií o nesúlade so SVP do databázy o SVP spravovanej Európskou agentúrou pre lieky (European Medicines Agency – EMA).
         4.   Výmena správ o kontrole
         Na základe odôvodnenej žiadosti jednej zmluvnej strany príslušné kontrolné orgány druhej zmluvnej strany postupujú kópiu poslednej správy o kontrole výrobného alebo dovozného miesta alebo v prípade, že analytické úkony sa vykonávajú externe, aj zmluvného miesta. Uvedené sa uplatňuje najmä, keď kontrola zahŕňala posudzovanie zhody výroby a kontrolných skúšok liečiv v súlade so špecifikáciami a dokumentmi predloženými na účely povolenia na uvedenie na trh alebo keď sa táto kontrola vykonala v rámci reakcie na chybu kvality. Každá strana nakladá s týmito správami o kontrole so stupňom dôvernosti požadovaným postupujúcou stranou. Zmluvné strany zabezpečia aby boli správy o kontrole postúpené najneskôr do 30 kalendárnych dní, táto lehota sa môže predĺžiť na 60 dní, ak sa musí vykonať nová alebo opakovaná kontrola.
         5.   Výmena výsledkov laboratórnych skúšok vykonávaných úradne určeným laboratóriom na kontrolu liečiv
         Na základe odôvodnenej žiadosti jednej zmluvnej strany príslušné orgány druhej zmluvnej strany postupujú kópiu výsledkov laboratórnych skúšok vykonávaných ako súčasť činností zameraných na trhový dozor. Uvedené sa uplatňuje najmä, keď sa takéto skúšky vykonávajú v súvislosti s chybou kvality alebo keď existuje podozrenie, že výrobok môže byť nesprávne prezentovaný ako schválený výrobok pokiaľ ide o jeho totožnosť, históriu alebo zdroj.
         6.   Výmena výsledkov o úradnom uvoľnení šarže výrobkov orgánom pre kontrolu (OCABR)
         Ak sa uplatňuje postup úradného uvoľnenia šarže výrobkov orgánom pre kontrolu, výsledky týchto postupov vykonaných príslušným orgánom vyvážajúcej zmluvnej strany považuje druhá zmluvná strana za platné na základe podmienok stanovených v právnych predpisoch EÚ a vykonávacích ustanoveniach. Príslušný orgán vyvážajúcej zmluvnej strany poskytuje na žiadosť dovážajúcej strane osvedčenie alebo výsledky týkajúce sa nesúladu.
         7.   Forma výmeny informácií
         Forma povolení, správ o kontrole, osvedčení o SVP a informácií o nesúlade so SVP je v súlade s postupmi uverejnenými EÚ.
         Forma osvedčení o úradnom uvoľnení šarže výrobkov orgánom pre kontrolu a oznámenia o nesúlade je v súlade s postupmi týkajúcimi sa úradného uvoľnenia šarže výrobkov orgánom pre kontrolu, ktoré uverejnila Rada Európy.
         V osvedčeniach šarží liečiv, ktoré sprevádzajú každú šaržu, sa uvádza aspoň dátum výroby, doba použiteľnosti, výsledky kvalitatívnej a kvantitatívnej analýzy a názov a adresa laboratória, v ktorom sa tieto analýzy vykonali, názov a adresa výrobcu a prípadne názov a adresa dovozcu. Takisto sa v nich uvádza odkaz na osvedčenie o SVP vydané v súvislosti s výrobcom, prípadne v súvislosti s dovozcom. Osvedčenia o šarží vyhovujú ustanoveniam v súlade s postupmi uverejnenými EÚ.
         8.   Ochranná doložka
         Každá zmluvná strana má právo požadovať kompletnú správu o kontrole alebo kompletnú správu o skúške vykonanej úradne určeným laboratóriom na kontrolu liečiv a vykonať vlastnú kontrolu a vlastné úradné uvoľnenie šarže výrobkov orgánom pre kontrolu. Okrem situácií uvedených v klauzule 4 by sa toto ustanovenie malo uplatňovať výnimočne a dôvod sa musí druhej zmluvnej strane oznámiť objektívnym a vecným spôsobom. Tieto žiadosti sa oznamujú vopred druhej zmluvnej strane, ktorá má možnosť zapojiť sa do tejto činnosti.
         9.   Výstražný systém
         Odo dňa nadobudnutia platnosti protokolu sa Izrael zapája do informačného systému a systému rýchleho varovania Spoločenstva týkajúceho sa chýb kvality, falšovania alebo sťahovania šarží výrobkov z obehu.
         Zmluvné strany zabezpečujú, aby sa akékoľvek pozastavenie alebo zrušenie (úplné alebo čiastočné) výrobného alebo dovozného povolenia, založené na nesúlade so SVP, navzájom oznamovalo s primeraným stupňom naliehavosti, ako sa uvádza v postupoch uverejnených EÚ.
         10.   Informácie a spolupráca
         Zmluvné strany tohto protokolu si pravidelne vymieňajú informácie o vykonávaní a uplatňovaní tejto prílohy.
         Navzájom sa informujú o školeniach pre inšpektorov a vedeckých pracovníkov z úradne určených laboratórií na kontrolu liečiv. Takéto školenia organizované jednou zmluvnou stranou sú v rámci možností prístupné druhej zmluvnej strane.
         Zástupcovia Izraela sa vyzývajú na pravidelnú účasť na diskusiách o SVP a záležitostiach týkajúcich sa kvality v rámci pracovných skupín koordinovaných Európskou agentúrou pre lieky a v rámci siete úradne určených laboratórií na kontrolu liečiv koordinovanej Európskym riaditeľstvom pre kvalitu liečiv a zdravotnej starostlivosti (European Directorate for the Quality of Medicines and Healthcare – EDQM) pod záštitou Rady Európy. Okrem toho sa Izrael vyzýva na účasť v koordinovaných kontrolných činnostiach v tretích krajinách.
         V rámci vykonávania príslušných právnych predpisov EÚ sa Izrael zúčastňuje prevádzky databázy Spoločenstva o SVP, ktorú spravuje Európska agentúra pre lieky.
         Na účely preukázania spôsobilosti a súladu systémov kontroly SVP a úradne určených laboratórií na kontrolu liečiv s európskymi normami a požiadavkami vyvíjajúcich sa regulačných systémov sa zmluvné strany zúčastňujú spoločného programu auditov členských štátov EÚ, ktorý uverejnila Európska agentúra pre lieky, a vzájomného spoločného programu auditov vytvoreného EDQM a akéhokoľvek budúceho podobného programu auditov.
         Zmluvné strany si na žiadosť poskytujú ďalšie špecifické informácie vo vzťahu k ich úradne určeným kontrolným orgánom a úradne určeným laboratóriám na kontrolu liečiv. Tieto špecifické informácie sa môžu týkať školení, pozorovaných auditov, výmeny všeobecných informácií a dokumentov, transparentnosti auditov agentúry, výmeny externých posudzovaní a správ o preskúmaní v súvislosti s úradne určenými kontrolnými orgánmi.
         Zmluvné strany sa dohodli na zjednodušovaní výmeny informácií a medziodborovej spolupráci v prípadoch podozrenia subjektov vo výrobnej a distribučnej reťazi z porušovania právnych predpisov.
         Pokiaľ ide o liečivá, na ktoré sa vzťahuje rozsah tejto prílohy, a na ktoré sa však nevzťahuje oddiel II.3, zmluvné strany môžu spolupracovať v rámci plánovania a vykonávania kontrol a výmeny informácií o takýchto kontrolách.
         Zmluvné strany sa dohodnú, že vyhovejú odôvodnenej žiadosti druhej zmluvnej strany prediskutovať záležitosti týkajúce sa prípravy, vykonávania a zosúladenia príslušných právnych predpisov EÚ a vnútroštátnych právnych predpisov Izraela.
         Žiadosti o spoluprácu podľa tejto klauzuly by sa mali predkladať prostredníctvom kontaktných miest uvedených v klauzule 11.
         11.   Kontaktné miesta
         Každá zmluvná strana oznamuje druhej zmluvnej strane svoje kontaktné miesta na účely stanovené v tejto prílohe.
         Tieto kontaktné miesta spoločne monitorujú vykonávanie a uplatňovanie tejto prílohy, najmä posudzovanie príslušných právnych predpisov EÚ a vnútroštátnych právnych predpisov Izraela a vykonávacích ustanovení a postupov, a schvaľujú zoznam typov výrobkov a činností uvedený v klauzule 3 oddielu II.


Dôležité právne oznámenie

|

32006D0997

2006/997/ES: Rozhodnutie Rady z  23. októbra 2006 o uzavretí dohody vo forme výmeny listov medzi Európskym spoločenstvom a Uruguajom

Úradný vestník L 406 , 23/10/2006 S. 0010 - 0010 Úradný vestník L 406 , 30/12/2006 S. 0010 - 0010

		Rozhodnutie Radyz 23. októbra 2006o uzavretí dohody vo forme výmeny listov medzi Európskym spoločenstvom a Uruguajom(2006/997/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,so zreteľom na návrh Komisie,keďže:(1) Podľa článku XXIV ods. 6 Všeobecnej dohody o clách a obchode (GATT) z roku 1994 Rada 22. marca 2004 oprávnila Komisiu otvoriť rokovania s ďalšími členmi WTO v rámci pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.(2) Rokovania viedla Komisia v rámci konzultácie s výborom zriadeným na základe článku 133 zmluvy a v rámci rokovacích smerníc vydaných Radou.(3) Komisia uzavrela rokovania o uzavretí dohody vo forme výmeny listov medzi Európskym spoločenstvom a Uruguajom. Dohoda by sa mala schváliť,ROZHODLA TAKTO:Článok 1Dohoda vo forme výmeny listov medzi Európskym spoločenstvom Uruguajom týkajúca sa zmeny úľav v zoznamoch záväzkov Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v rámci ich pristúpenia k Európskemu spoločenstvu, sa týmto v mene Spoločenstva schvaľuje.Text dohody vo forme výmeny listov je priložený k tomuto rozhodnutiu.Článok 2Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov s cieľom zaviazať Spoločenstvo.V Luxemburgu 23. októbra 2006.Za RadupredsedaJ. E. Enestam--------------------------------------------------


title: 2008/37/ES: Rozhodnutie Komisie zo 14. decembra 2007 , ktorým sa zriaďuje Výkonná agentúra Európskej rady pre výskum na riadenie špecifického programu Spoločenstva Idey v oblasti hraničného výskumu podľa nariadenia Rady (ES) č. 58/2003 (Text s významom pre EHP)

text:
               12.1.2008

               SK

               Úradný vestník Európskej únie

               L 9/15

      ROZHODNUTIE KOMISIE

   zo 14. decembra 2007,
   ktorým sa zriaďuje Výkonná agentúra Európskej rady pre výskum na riadenie špecifického programu Spoločenstva Idey v oblasti hraničného výskumu podľa nariadenia Rady (ES) č. 58/2003
   (Text s významom pre EHP)
   (2008/37/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (1), a najmä na jeho článok 3 ods. 1,
   keďže:

               (1)

               Nariadením (ES) č. 58/2003 sa Komisia splnomocňuje zriaďovať výkonné agentúry v súlade so všeobecným štatútom ustanoveným v danom nariadení a poveriť ich riadením určitých úloh týkajúcich sa jedného alebo viacerých programov Spoločenstva.

               (2)

               Účelom splnomocnenia Komisie zriaďovať výkonné agentúry je umožniť Komisii sústrediť sa na hlavné aktivity a funkcie, ktorých vykonávanie nie je možné zabezpečiť externe bez straty kontroly a konečnej zodpovednosti za činnosť riadenú uvedenými výkonnými agentúrami.

               (3)

               Rozhodnutím Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) (2) sa na účely realizácie programu Idey (3) ustanovuje zriadenie Európskej rady pre výskum. Európska rada pre výskum pozostáva z nezávislej vedeckej rady, ktorej pomáha špecializovaná realizačná štruktúra.

               (4)

               Rozhodnutím 2007/134/ES z 2. februára 2007, ktorým sa zriaďuje Európska rada pre výskum (4), Komisia založila Európsku radu pre výskum (ERC) a vedeckú radu a takisto oznámila založenie špecializovanej realizačnej štruktúry v podobe výkonnej agentúry, ktorá sa má zriadiť samostatným aktom v súlade s nariadením (ES) č. 58/2003.

               (5)

               V rámci riadenia programu Idey sa realizujú výskumné projekty, ktoré si nevyžadujú prijímanie politických rozhodnutí, počas celého trvania projektu si však vyžadujú vysokú úroveň technickej a finančnej odbornosti.

               (6)

               Pokiaľ sa úlohy súvisiace s vykonávaním programu delegujú na výkonnú agentúru, je možné jasne oddeliť fázu programovania, ktorú ustanoví vedecká rada a schváli Komisia, od realizácie programu, ktorá sa zverí výkonnej agentúre, a to podľa zásad a metodiky, ktoré ustanoví vedecká rada.

               (7)

               Z analýzy nákladov a prínosov uskutočnenej na tento účel vyplýva, že zriadenie výkonnej agentúry na riadenie aktivít Európskej rady pre výskum by bolo výhodné z finančného aj nefinančného hľadiska.

               (8)

               Agentúra by mala vykonávať svoj prevádzkový rozpočet v súlade s nariadením Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (5).

               (9)

               Opatrenia stanovené v tomto rozhodnutí sú v súlade so stanoviskom Výboru pre výkonné agentúry,

         ROZHODLA TAKTO:
   Článok 1
   Zriadenie agentúry
   1.   Týmto sa zriaďuje výkonná agentúra (ďalej len „agentúra“) na riadenie činnosti Spoločenstva v oblasti výskumu, ktorej štatút sa riadi nariadením (ES) č. 58/2003.
   2.   Názov agentúry je „Výkonná agentúra Európskej rady pre výskum“.
   Článok 2
   Sídlo
   Sídlom agentúry je Brusel.
   Článok 3
   Trvanie
   Týmto sa agentúra zriaďuje na obdobie, ktoré sa začína 1. januára 2008 a končí 31. decembra 2017.
   Článok 4
   Ciele a úlohy
   1.   V rámci siedmeho rámcového programu Európskeho spoločenstva v oblasti výskumu, technického rozvoja a demonštračných aktivít (2007 – 2013) ustanoveným rozhodnutím č. 1982/2006/ES sa agentúra týmto poveruje nasledujúcimi úlohami:

               —

               riadenie niektorých fáz konkrétnych projektov – v zmysle rozhodnutia, ktorým sa na agentúru delegujú právomoci – súvisiacich s vykonávaním niektorých oblastí špecifického programu Idey na základe rozhodnutia Rady 2006/972/ES (6) a pracovného programu ustanoveného vedeckou radou a schváleného Komisiou, ako aj vykonávanie kontrol, ktoré sú na tento účel potrebné, a prijímanie príslušných rozhodnutí v prípadoch, keď agentúra dostala od Komisie príslušné splnomocnenie,

               —

               prijímanie nástrojov na vykonávanie rozpočtu z hľadiska príjmov a výdavkov a na základe splnomocnenia Komisiou vykonávanie všetkých operácií potrebných na riadenie špecifického programu Spoločenstva Idey, a najmä tých, ktoré súvisia s prideľovaním grantov a zákaziek,

               —

               zhromažďovanie a analýza všetkých informácií potrebných na usmerňovanie vykonávania programu Spoločenstva, ako aj poskytovanie týchto informácií Komisii a vedeckej rade.

         2.   V rozhodnutí, ktorým Komisia deleguje právomoci na agentúru, sa podrobne uvádzajú všetky úlohy, ktoré sa agentúre zverujú, a v prípade, že sa agentúre zveria ďalšie úlohy, toto rozhodnutie sa zmení a doplní. Na účely informovanosti sa toto rozhodnutie poskytne Výboru pre výkonné agentúry.
   Článok 5
   Organizačná štruktúra
   1.   Agentúru riadi riadiaci výbor a riaditeľ vymenovaný Komisiou.
   2.   Členovia riadiaceho výboru sú vymenovaní na dva roky.
   3.   Riaditeľ agentúry je vymenovaný na štyri roky.
   4.   Funkčné obdobie členov riadiaceho výboru a riaditeľa je možné predĺžiť.
   Článok 6
   Granty
   Agentúra dostáva granty zo všeobecného rozpočtu Európskych spoločenstiev, konkrétne z finančných prostriedkov pridelených na špecifický program Idey.
   Článok 7
   Dohľad a podávanie správ
   Agentúra podlieha dohľadu Komisie a podáva pravidelné správy o pokroku pri realizácii programu, za ktorý zodpovedá, v súlade s dojednaniami a v intervaloch, ktoré sú spresnené v poverovacej listine.
   Článok 8
   Vykonávanie prevádzkového rozpočtu
   Agentúra vykonáva svoj prevádzkový rozpočet v súlade s ustanoveniami nariadenia (ES) č. 1653/2004.

      V Bruseli 14. decembra 2007

            Za Komisiu

         Janez POTOČNIK

            člen Komisie

      (1)  Ú. v. ES L 11, 16.1.2003, s. 1.

      (2)  Ú. v. EÚ L 412, 30.12.2006, s. 1.

      (3)  Ú. v. EÚ L 54, 22.2.2007, s. 81.

      (4)  Ú. v. EÚ L 57, 24.2.2007, s. 14.

      (5)  Ú. v. EÚ L 297, 22.9.2004, s. 6. Nariadenie zmenené a doplnené nariadením (ES) č. 1821/2005 (Ú. v. EÚ L 293, 9.11.2005, s. 10).

      (6)  Ú. v. EÚ L 400, 30.12.2006, s. 242.


title: Rozhodnutie Komisie zo 7. júla 2003, ktorým sa prijímajú rozhodnutia spoločenstva o dovoze pre niektoré chemikálie podľa nariadenia (ES) č. 304/2003 Európskeho parlamentu a Rady a ktorým sa menia a dopĺňajú rozhodnutia 2000/657/ES a 2001/852/ESText s významom pre EHP.

text:
Dôležité právne oznámenie

|

32003D0508

Úradný vestník L 174 , 12/07/2003 S. 0010 - 0039

		Rozhodnutie Komisiezo 7. júla 2003,ktorým sa prijímajú rozhodnutia spoločenstva o dovoze pre niektoré chemikálie podľa nariadenia (ES) č. 304/2003 Európskeho parlamentu a Rady a ktorým sa menia a dopĺňajú rozhodnutia 2000/657/ES a 2001/852/ES(Text s významom pre EHP)(2003/508/EC)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na nariadenie (ES) č. 304/2003 Európskeho parlamentu a Rady z 28. januára 2003 týkajúce sa vývozu a dovozu nebezpečných chemikálií [1], a najmä na jej článok 12 ods. 1,keďže:(1) podľa nariadenia (ES) č. 304/2003, má Komisia rozhodnúť v mene spoločenstva, či povoliť alebo nepovoliť dovoz každej chemikálie do spoločenstva na základe postupu predbežného súhlasu (PPS);(2) environmentálny program OSN a Organizácia spojených národov pre výživu a poľnohospodárstvo boli určené, aby poskytovali služby sekretariátu pre výkon dočasného postupu PPS zavedeného Definitívnym aktom konferencie splnomocnených zástupcov o rotterdamskom dohovore o postupe predbežného súhlasu (PPS) pre niektoré nebezpečné chemikálie a pesticídy v medzinárodnom obchode, najmä o rezolúcii o dočasných dohodách ustanovenej v tom dohovore; dohovor bol podpísaný 11. septembra 1998 a schválený spoločenstvom rozhodnutím Rady 2003/106/ES [2];(3) Komisia, konajúca ako spoločne určený orgán, musí zasielať rozhodnutia o chemikáliách Sekretariátu pre dočasný postup PPS, ďalej len "dočasný sekretariát", v mene spoločenstva a jeho členských štátov;(4) dočasný sekretariát požiadal, aby účastníci postupu PPS pri informovaní o svojich dovozných rozhodnutiach používali osobitné tlačivo na odpoveď dovážajúcej krajine;(5) chemikália monokrotofos bola pridaná na zoznam chemikálií, ktoré podliehajú dočasnému postupu PPS, ako pesticíd, o ktorom Komisia dostala informácie od dočasného sekretariátu vo forme poradného dokumentu pre rozhodovanie. Monokrotofos už podlieha dočasnému postupu PPS v takom rozsahu, že určité veľmi nebezpečné formy pesticídov, ktoré obsahujú monokrotofos, sú na zozname v prílohe III k Rotterdamskému dohovoru. Pred zhodnotením monokrotofosu spoločenstvom v rámci smernice Rady 91/414/EHS z 15. júla 1991 o umiestnení výrobkov na ochranu rastlín na trh [3], naposledy zmenenej a doplnenej nariadením (ES) č. 806/2003 [4], bola v rozhodnutí Komisie 2000/657/ES zo 16. októbra 2000, ktorým sa prijímajú rozhodnutia spoločenstva o dovoze pre určité chemikálie podľa nariadenia Rady (EHS) č. 2455/92 o vývoze a dovoze určitých nebezpečných chemikálií [5], naposledy zmenenom a doplnenom rozhodnutím 2001/852/ES [6] uvedená dočasná odpoveď týkajúca sa tých foriem pesticídov. Podľa nariadenia Komisie (ES) č. 2076/2002 z 20. novembra 2002, ktorým sa predlžuje časové obdobie uvedené v článku 8 ods. 2 smernice Rady 91/414/EHS, a ktoré sa týka nezahrnutia určitých aktívnych látok do prílohy I k tej smernici a odobratia povolenia pre výrobky na ochranu rastlín, obsahujúce tieto látky [7], bol mono krotofos vylúčený z prílohy I k smernici 91/414/EHS a povolenia pre výrobky na ochranu rastlín, ktoré ho obsahujú, mali byť odobraté do 25. júla 2003. Dočasná odpoveď uvedená v rozhodnutí 2000/657/EHS by preto mala byť nahradená definitívnym dovozným rozhodnutím;(6) na chemikálie 2,4,5,-T, chlórbenzylát a fosfamidon sa vzťahuje smernica 91/414/ES, ktorá ustanovuje prechodné obdobie, počas ktorého môžu členské štáty, pred rozhodnutím spoločenstva, prijať rozhodnutie o látkach a výrobkoch, na ktoré sa vzťahuje tá smernica. Nariadením (ES) č. 2076/2002 boli tieto látky vylúčené z prílohy I k smernici 91/414/ES a povolenia pre výrobky na ochranu rastlín, ktoré ho obsahujú, mali byť odobraté do 25. júla 2003. Dovozné rozhodnutia pre formy pesticídov 2,4,5,-T, chlórbenzylátu a fosfamidonu uvedené v rozhodnutí 2000/657/ES, ktoré boli predložené ako dočasné odpovede pred rozhodnutím spoločenstva, by preto mali byť nahradené definitívnymi rozhodnutiami;(7) na chemikálie paration a metyl paration sa tiež vzťahuje smernica 91/414/EHS. Rozhodnutím Komisie 2001/520/ES z 9. júla 2001 o nezahrnutí parationu do prílohy I k smernici Rady 91/414/EHS a o odobratí povolení pre výrobky na ochranu rastlín, obsahujúce túto aktívnu látku [8] a rozhodnutím Komisie 2003/166/ES z 10. marca 2003 o nezahrnutí metyl parationu do prílohy I k smernici Rady 91/414/EHS a o odobratí povolení pre výrobky na ochranu rastlín, obsahujúce túto aktívnu látku [9], boli tieto látky vylúčené z prílohy I k smernici 91/414/ES a povolenia pre výrobky na ochranu rastlín, ktoré ich obsahujú, boli odobraté. Dovozné rozhodnutia pre formy pesticídov paration a metyl paration, ako je uvedené v rozhodnutí Komisie 2001/852/ES z 19. novembra 2001o prijatí rozhodnutí spoločenstva o dovoze podľa nariadenia Rady (EHS) č. 2455/92 o vývoze a dovoze určitých nebezpečných chemikálií, ktorým sa menia dopĺňajú rozhodnutia 200/657/ES a 200/657/ES, ktoré boli predložené ako dočasné odpovede pred rozhodnutím spoločenstva, by sa preto mali nahradiť definitívnymi rozhodnutiami;(8) na chemikáliu etylénoxid sa vzťahuje smernica Rady 79/117/EHS z 21. decembra 1978, ktorá zakazuje umiestnenie na trh a používanie výrobkov na ochranu rastlín, ktoré obsahujú určité aktívne látky [10], naposledy zmenená a doplnená nariadením (ES) č. 807/2003 [11]. Toto sa odzrkadlilo v rozhodnutí o dovoze v rozhodnutí 2001/852/ES. Etylénoxid bol však nedávno uvedený v programe spoločenstva pre zhodnotenie existujúcich látok podľa smernice 98/8/ES Európskeho parlamentu a Rady zo 16. februára 1998 o umiestnení biocídnych výrobkov na trh [12], ktoré ustanovuje prechodné obdobie, počas ktorého môžu členské štáty, pred rozhodnutím spoločenstva, prijať rozhodnutie o látkach a výrobkoch, ktoré patria do jej pôsobnosti. Dovozné rozhodnutie uvedené v rozhodnutí 2001/852/ES by preto malo byť nahradené;(9) chemikálie polybrómované bifenyly (PBB) sa stali predmetom vážnych obmedzení na úrovni spoločenstva smernicou Rady 76/769/EHS z 27. júla 1976 o aproximácii práva, nariadeniach a administratívnych ustanoveniach členských štátov v súvislosti s obmedzeniami predaja a používania určitých nebezpečných látok a prípravkov [13], naposledy zmenenou a doplnenou smernicou 2003/11/ES Európskeho parlamentu a Rady [14]. To sa odzrkadlilo v dovoznom rozhodnutí spoločenstva, ktoré bolo uverejnené v obežníku PPS V obsahujúcom správu o situácii ku dňu 30. júna 1995. To rozhodnutie však nezohľadnilo úplný zákaz PBB v Rakúsku účinný od roku 1993. Preto je potrebné toto dovozné rozhodnutie nahradiť.(10) opatrenia ustanovené v tomto rozhodnutí sú v súlade so stanoviskom Výboru vytvoreného podľa článku 29 smernice Rady 67/548/EHS [15], naposledy zmenenej a doplnenej nariadením (ES) č. 807/2003.ROZHODLA TAKTO:Článok 1Dočasné odpovede o dovoze chemikálií 2,4,5-T, chlórbenzylát, metyl paration, monokrotofos a fosfamidon uvedené v prílohe k rozhodnutiu 2000/657/EHS sú nahradené tlačivami pre odpoveď týkajúcu sa dovozu uvedenými v prílohe I k tomuto rozhodnutiu.Článok 2Definitívne rozhodnutie o dovoze etylénoxidu a dočasná odpoveď o dovoze parationu uvedené v prílohe k rozhodnutiu 2001/852/ES sú nahradené tlačivami pre odpoveď týkajúcu sa dovozu uvedenými v prílohe II k tomuto rozhodnutiu.Článok 3Definitívne rozhodnutie o dovoze polybrómovaných bufenylov (PBB) uverejnené v obežníku PPS V je nahradené tlačivom pre odpoveď týkajúcu sa dovozu uvedeným v prílohe III k tomuto rozhodnutiu.V Bruseli 7. júla 2003Za KomisiuMargot Wallströmčlenka Komisie[1] Ú. v. ES L 63, 6.3.2003, s. 1.[2] Ú. v. ES L 63, 6.3.2003, s. 27.[3] Ú. v. ES L 230, 19.8.1991, s. 1.[4] Ú. v. ES L 122, 16.5.2003, s. 1.[5] Ú. v. ES L 275, 27.10.2000, s. 44.[6] Ú. v. ES L 318, 4.12.2001, s. 28.[7] Ú. v. ES L 319, 23.11.2002, s. 3.[8] Ú. v. ES L 187, 10.7.2001, s. 47.[9] Ú. v. ES L 67, 12.3.2003, s. 18.[10] Ú. v. ES L 33, 8.2.1979, s. 36.[11] Ú. v. ES L 122, 16.5.2003, s. 36.[12] Ú. v. ES L 123, 24.4.1998, s. 1.[13] Ú. v. ES L 262, 27.9.1976, s. 201.[14] Ú. v. ES L 42, 15.2.2003, s. 45.[15] Ú. v. ES L 196, 16.8.1967, s. 1.--------------------------------------------------PRÍLOHA IZmenené dovozné rozhodnutia pre chemické látky 2,4,5-T, chlórbenzylát, metyl paration, monokrotofos a fosfamidon, nahrádzajúce predchádzajúce dovozné rozhodnutia uvedené v rozhodnutí 2000/657/ES+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRÍLOHA IIZmenené dovozné rozhodnutia pre chemické látky etylénoxid a paration, nahrádzajúce predchádzajúce dovozné rozhodnutia uvedené v rozhodnutí 2001/852/ES+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRÍLOHA IIIZmenené dovozné rozhodnutia pre chemické látky PBB (polybrómované bufenyly), nahrádzajúce predchádzajúce dovozné rozhodnutie z roku 1995+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: 2008/823/ES: Rozhodnutie Komisie z  22. októbra 2008 , ktorým sa mení a dopĺňa rozhodnutie 95/319/ES, ktorým sa zriaďuje Výbor vedúcich predstaviteľov inšpekcie práce (Text s významom pre EHP)

text:
               30.10.2008

               SK

               Úradný vestník Európskej únie

               L 288/5

      ROZHODNUTIE KOMISIE

   z 22. októbra 2008,
   ktorým sa mení a dopĺňa rozhodnutie 95/319/ES, ktorým sa zriaďuje Výbor vedúcich predstaviteľov inšpekcie práce
   (Text s významom pre EHP)
   (2008/823/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Rozhodnutím 95/319/ES (1) Komisia zriadila Výbor vedúcich predstaviteľov inšpekcie práce, ďalej len „výbor“.

               (2)

               Nedávne rozšírenie Európskej únie malo za následok zdvojnásobenie počtu členov výboru. Na plenárnych zasadnutiach sa teraz zúčastňuje 54 členov výboru. Pri ďalšom rozšírení EÚ sa tento počet opäť zvýši.

               (3)

               Aby si mohol výbor plniť svoje úlohy a aby sa členovia výboru mohli zúčastňovať na praktickej a interaktívnej výmene skúseností a názorov, čo súčasná zostava výboru nedovoľuje, počet členov z každého členského štátu by sa mal znížiť z dvoch na jedného. Členské štáty by mali mať možnosť vymenovať náhradníka, ktorý by sa zúčastňoval na zasadnutiach v prípade, že sa na nich nemôže zúčastniť riadny člen.

               (4)

               Aby sa zaručila kvalita práce výboru, kandidáti na členstvo by mali byť vedúci predstavitelia služieb národnej inšpekcie práce s mandátom na výkon úloh výboru.

               (5)

               Mala by sa ustanoviť možnosť každého člena alebo náhradníka byť sprevádzaný na zasadnutiach výboru odborníkom. Z praktických dôvodov súvisiacich s organizáciou zasadnutia by sa účasť uvedeného odborníka mala oznámiť aspoň mesiac pred príslušným zasadnutím výboru.

               (6)

               Na uľahčenie spôsobu činnosti pracovných skupín by sa malo umožniť, aby im predsedal odborník zo služby národnej inšpekcie práce, ktorý nie je členom výboru.

               (7)

               Na zasadnutiach výboru by mali mať možnosť zúčastniť sa osobitné kategórie pozorovateľov.

               (8)

               Výbor by mal prijať rokovací poriadok, v ktorom by sa stanovili praktické postupy jeho práce.

               (9)

               Rozhodnutie 95/319/ES by sa preto malo zodpovedajúcim spôsobom zmeniť a doplniť.

               (10)

               Toto rozhodnutie by malo nadobudnúť účinnosť 1. januára 2010, v deň, keď sa pre členov výboru začína nové funkčné obdobie,

         ROZHODLA TAKTO:
   Článok 1
   Rozhodnutie Rady 95/319/ES sa mení a dopĺňa takto:

               1.

               Článok 5 sa mení a dopĺňa takto:

                           a)

                           Odseky 1 a 2 sa nahrádzajú týmto:
                           „1.   Výbor sa skladá z jedného riadneho člena z každého členského štátu.
                           Za každého riadneho člena sa vymenuje jeden náhradník. Náhradník sa zúčastní na zasadnutiach výboru iba v prípade, že sa na nich nemôže zúčastniť riadny člen.
                           2.   Riadnych členov výboru a ich náhradníkov vymenúva Komisia na základe návrhu členského štátu.
                           Členské štáty pri predkladaní mien svojich kandidátov Komisii zabezpečia, aby kandidáti boli vedúci predstavitelia služieb národnej inšpekcie práce s mandátom na výkon úloh výboru.“

                           b)

                           Odsek 5 sa vypúšťa.

               2.

               Článok 8 sa nahrádza týmto:
               „Článok 8
               1.   Výbor môže so súhlasom zástupcu Komisie pozvať akúkoľvek osobu so špecifickou kvalifikáciou súvisiacou s istým bodom na programe, aby sa zúčastnila na jeho práci.
               2.   Každého člena alebo náhradníka môže sprevádzať odborník za predpokladu, že člen predloží predsedovi odôvodnenú žiadosť aspoň jeden mesiac pred príslušným zasadnutím výboru.“

               3.

               V článku 9 sa odsek 2 nahrádza takto:
               „2.   Pracovným skupinám predsedá člen výboru alebo odborník služieb inšpekcie práce členských štátov a skupiny sa podľa okolností skladajú z členov výboru a/alebo odborníkov. Pracovné skupiny podávajú výboru správy na plenárnom zasadnutí.“

               4.

               Vkladá sa tento článok 9a:
               „Článok 9a
               Členovia a odborníci vykonávajú svoju prácu bezodplatne.“

               5.

               Do článku 10 sa dopĺňa tento odsek 3:
               „3.   Na zasadnutiach výboru sa ako pozorovatelia môžu zúčastniť:

                           a)

                           predstaviteľ služieb inšpekcie práce každého štátu EHP/EZVO;

                           b)

                           riaditeľ Európskej agentúry pre bezpečnosť a ochranu zdravia pri práci;

                           c)

                           zástupca Medzinárodnej organizácie práce.“

               6.

               Vkladá sa tento článok 11a:
               „Článok 11a
               Výbor prijme svoj rokovací poriadok, v ktorom sa ustanovia praktické postupy jeho práce vrátane zvolávania zasadnutí a organizácie pracovných skupín.“

               7.

               V článku 12 sa odsek 2 nahrádza takto:
               „2.   Komisia uvedenú správu odošle Rade, Európskemu parlamentu, Európskemu hospodárskemu a sociálnemu výboru a Poradnému výboru pre bezpečnosť a ochranu zdravia pri práci.“

         Článok 2
   Toto rozhodnutie nadobúda účinnosť 1. januára 2010.

      V Bruseli 22. októbra 2008

            Za Komisiu

         Vladimír ŠPIDLA

            člen Komisie

      (1)  Ú. v. ES L 188, 9.8.1995, s. 11.


title: Rozhodnutie č. U1 z  12. júna 2009 týkajúce sa článku 54 ods. 3 nariadenia Európskeho parlamentu a Rady (ES) č. 987/2009 týkajúceho sa zvýšenia dávok v nezamestnanosti pre závislých rodinných príslušníkov (Text s významom pre EHP a dohodu medzi ES a Švajčiarskom)

text:
               24.4.2010

               SK

               Úradný vestník Európskej únie

               C 106/42

         ROZHODNUTIE č. U1
   z 12. júna 2009
   týkajúce sa článku 54 ods. 3 nariadenia Európskeho parlamentu a Rady (ES) č. 987/2009 týkajúceho sa zvýšenia dávok v nezamestnanosti pre závislých rodinných príslušníkov
   (Text s významom pre EHP a dohodu medzi ES a Švajčiarskom)
   2010/C 106/11
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
   so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok a otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
   so zreteľom na článok 54 ods. 2 a 3 nariadenia (ES) č. 987/2009,
   keďže:

               (1)

               Podľa článku 54 ods. 3 nariadenia (ES) č. 987/2009, ak sa podľa právnych predpisov členského štátu výška dávky v nezamestnanosti líši v závislosti od počtu rodinných príslušníkov, príslušná inštitúcia pri výpočte dávky zohľadní aj počet rodinných príslušníkov s bydliskom na území iného členského štátu, ako je členský štát, v ktorom má príslušná inštitúcia sídlo.

               (2)

               Podľa článku 2 ods. 2 uvedeného nariadenia si inštitúcie bezodkladne poskytujú alebo vymieňajú všetky údaje potrebné na stanovenie a určenie práv a povinností osôb, na ktoré sa vzťahuje nariadenie (ES) č. 883/2004.

               (3)

               Dokumenty a štruktúrované elektronické dokumenty uvedené v článku 4 ods. 1 nariadenia (ES) č. 987/2009 sú prostriedkami na preukázanie práv príslušnej osoby, ale tieto práva nie sú podmienené ich vydaním.

               (4)

               Dokumenty týkajúce sa rodinných príslušníkov s bydliskom na území iného členského štátu, ako je členský štát, v ktorom má príslušná inštitúcia sídlo, sa môžu zasielať až po začatí obdobia nezamestnanosti, za ktoré je dávka splatná.

               (5)

               Za obdobie, ktoré predchádza dňu podania informácií týkajúcich sa rodinných príslušníkov s bydliskom na území iného členského štátu, ako je členský štát, v ktorom má príslušná inštitúcia sídlo, sa musia uskutočniť spätné platby zvýšenia dávok v nezamestnanosti určené rodinným príslušníkom, za predpokladu, že uvedené osoby boli závislé od nezamestnanej osoby už na začiatku obdobia nezamestnanosti, za ktoré je dávka splatná.
               Konajúc v súlade s podmienkami ustanovenými v článku 71 ods. 2 nariadenia (ES) č. 883/2004,

         ROZHODLA TAKTO:

               1.

               Zaslanie dokumentu týkajúceho sa rodinných príslušníkov po začatí obdobia nezamestnanosti, za ktoré je dávka splatná, nemá účinok odloženia začiatku získania nároku na dávku v nezamestnanosti pri zvýšenej sadzbe pre závislých rodinných príslušníkov, ktorá sa stanovuje v súlade s právnymi predpismi príslušného štátu.

               2.

               V prípade, že inštitúcia zasielajúca dokument uvedený v odseku 1 nemôže potvrdiť, že rodinní príslušníci nie sú zohľadnení pri výpočte dávok v nezamestnanosti splatných inej osobe podľa právnych predpisov členského štátu, na ktorého území majú bydlisko, príslušná osoba môže k uvedenému dokumentu na tento účel doplniť vyhlásenie.

               3.

               Toto rozhodnutie sa uverejní v Úradnom vestníku Európskej únie. Uplatňuje sa odo dňa nadobudnutia účinnosti nariadenia (ES) č. 987/2009.

            Predsedníčka správnej komisie

         Gabriela PIKOROVÁ

      (1)  Ú. v. EÚ L 166, 30.4.2004, s. 1.

      (2)  Ú. v. EÚ L 284, 30.10.2009, s. 1.


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Zásobovacej agentúry Euratomu za rozpočtový rok 2008

text:
               25.9.2010

               SK

               Úradný vestník Európskej únie

               L 252/192

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Zásobovacej agentúry Euratomu za rozpočtový rok 2008
   (2010/540/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2008,
   so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (3), a najmä na jeho článok 8,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0076/2010),

               1.

               udeľuje generálnemu riaditeľovi Zásobovacej agentúry Euratomu absolutórium za plnenie rozpočtu agentúry za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, generálnemu riaditeľovi Zásobovacej agentúry Euratomu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 6.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 41, 15.2.2008, s. 15.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/193

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Zásobovacej agentúry Euratomu za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2008,
   so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (3), a najmä na jeho článok 8,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0076/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže v nadväznosti na rozhodnutie 2008/114/ES, Euratom Zásobovacia agentúra Euratomu, ktorá bola založená v Luxemburgu v roku 1958, zmenila svoj štatút a stala sa agentúrou;

               1.

               berie na vedomie, že agentúra nedostala v roku 2008 žiadne dotácie na financovanie svojich činností a že Komisia hradila všetky výdavky agentúry, ktoré jej vznikli v rámci plnenia rozpočtu na rok 2008; berie tiež na vedomie, že záväzky prenesené z rozpočtového roku 2007 boli uhradené prostredníctvom nevyužitej časti dotácie na rok 2007;

               2.

               preto berie na vedomie, že agentúra je de facto súčasťou Komisie, keďže nemá samostatný rozpočet;

               3.

               kladie však dôraz na to, že v tejto súvislosti nastáva otázka, či je potrebné túto agentúru ponechať v jej súčasnej forme a organizačnej podobe; berie však na vedomie odpoveď agentúry, ktorá tvrdí, že súčasná situácia odzrkadľuje rovnováhu medzi jasným vzťahom s Komisiou (napr. Komisia môže vydávať usmernenia a vymenúva generálneho riaditeľa agentúry) na jednej strane a stupňom právnej a finančnej nezávislosti na strane druhej;

      Vnútorný audit

               4.

               konštatuje, že v súlade s článkom 3 svojho štatútu si agentúra zvolila vlastného vnútorného audítora, ktorý sa ujal funkcie až 1. júla 2009;

               5.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (5) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 6.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 41, 15.2.2008, s. 15.

      (4)  Ú. v. ES L 357, 31.12.2002, s. 72.

      (5)  Prijaté texty, P7_TA(2010)0139 (pozri stranu 241 tohto úradného vestníka).


title: 2011/574/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009

text:
               27.9.2011

               SK

               Úradný vestník Európskej únie

               L 250/145

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009
   (2011/574/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2009 spolu s odpoveďami centra (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2011),

               1.

               udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 124.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/146

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2009 spolu s odpoveďami centra (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá, a že príslušné transakcie sú zákonné a správne;

               B.

               keďže 5. mája 2010 Európsky parlament udelil riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2008 (5) a vo svojom uznesení, ktoré je súčasťou rozhodnutia o absolutóriu, okrem iného:

                           —

                           vzal na vedomie, že Dvor audítorov upozornil na to, že bolo nevyhnutné preniesť sumu vo výške približne 16 200 000 EUR (zodpovedajúcu 40 % celkového rozpočtu centra),

                           —

                           vyjadril znepokojenie, že k 31. decembru 2008 nebola medzi centrom a švédskou vládou stále dosiahnutá žiadna dohoda o sídle,

                           —

                           upozornil, že plánovanie výberových konaní sa naďalej spája s nedostatkami,

                           —

                           vyjadril hlboké poľutovanie nad tým, že centrum úplne nesplnilo svoju povinnosť zaslať orgánu zodpovednému za udelenie absolutória správu vypracovanú jeho riaditeľom, v ktorej sa súhrnne uvádza počet vnútorných auditov vykonaných vnútorným audítorom, ako je stanovené v článku 72 ods. 5 rámcového nariadenia o rozpočtových pravidlách;

               C.

               keďže rozpočet centra na rok 2009 predstavoval 51 000 000 EUR, čo je v porovnaní s rozpočtovým rokom 2008 nárast o 25,3 %,

               1.

               poznamenáva, že rozpočet centra sa zvýšil zo 17 100 000 EUR v roku 2006 na 51 000 000 EUR v roku 2009;

               2.

               berie na vedomie, že centru sa v roku 2009 poskytli zdroje vo výške 51 000 000 EUR, z čoho 48 100 000 EUR boli dotácie z rozpočtu Únie;

               3.

               zdôrazňuje, že sa mierne zlepšila úroveň plnenia platobných rozpočtových prostriedkov na 91 %, čo predstavuje sumu nevyužitých prostriedkov vo výške 4 800 000 EUR; poznamenáva však, že toto nedostatočné plnenie súvisí so skutočnosťou, že centrum obmedzilo svoje požiadavky o platobné rozpočtové prostriedky s cieľom znížiť objem hotovosti na svojom bankovom účte ku koncu roku, ako to vyžadovali Dvor audítorov a Komisia;

      Výkonnosť

               4.

               znova žiada centrum, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

               5.

               domnieva sa však, že centrum je dôležitou inštitúciou, ktorá môže prispieť k posilneniu a rozvoju sledovania chorôb na európskej úrovni, ako aj hodnotiť súčasné a vznikajúce hrozby pre zdravie ľudí, ktoré predstavujú infekčné choroby a informovať o nich;

               6.

               poukazuje na významný prínos centra pri opatreniach v boji proti pandémii H1N1 v roku 2009, napríklad prostredníctvom predbežných usmernení s názvom Použitie špecifických očkovacích látok proti chrípke H1N1 počas pandémie v roku 2009;

               7.

               zastáva názor, že treba posilniť kompetencie centra, aby mala Únia k dispozícii vlastné kapacity na hodnotenie závažnosti rizika infekcie a aby sa mohla zlepšiť koordinácia medzi členskými štátmi;

               8.

               konštatuje, že centrum dokázalo v roku 2009 vyvinúť množstvo produktov a služieb v oblasti epidemiológie, sledovania, prevencie a kontroly prenosných ochorení a že publikuje celý rad vedeckých správ;

               9.

               žiada Dvor audítorov, aby vykonal audity výkonnosti centra;

      Prenesenie rozpočtových prostriedkov

               10.

               vyjadruje znepokojenie nad tým, že Dvor audítorov informoval už v roku 2006 o vysokej úrovni prenosov, čo má negatívny vplyv na plnenie rozpočtu a je v rozpore so zásadou ročnej platnosti rozpočtu; obzvlášť poznamenáva, že rozpočtové prostriedky prenesené z roku 2008 a zodpovedajúce sume vo výške 2 200 000 EUR bolo nevyhnutné zrušiť, a že v roku 2009 predstavovali prenesené rozpočtové prostriedky 42 % hlavy II – Administratívne výdavky a 63 % hlavy III – Prevádzkové výdavky; preto vyzýva centrum, aby informovalo orgán udeľujúci absolutórium o opatreniach prijatých na odstránenie tohto nedostatku;

      Sídlo centra

               11.

               víta skutočnosť, že dohoda o sídle bola napokon podpísaná 30. júna 2010 správnou radou centra a švédskym ministrom pre verejné zdravie a starostlivosť o starších ľudí a že zároveň bola prijatá sprievodná zmena zákona, ktorá má umožniť, aby zamestnanci centra a ich rodiny boli zapísaní do švédskeho registra obyvateľstva;

      Vnútorný audit

               12.

               vyjadruje znepokojenie nad tým, že centrum opäť celkom nesplnilo svoju povinnosť zaslať orgánu udeľujúcemu absolutórium správu vypracovanú jeho riaditeľom, v ktorej je zhrnutý obsah odporúčania Útvaru pre vnútorný audit (IAS), ako je stanovené v článku 72 ods. 5 rámcového nariadenia o rozpočtových pravidlách; vyjadruje znepokojenie najmä nad tým, že v súvislosti s opatreniami v nadväznosti na predchádzajúce odporúčania centrum dostalo jedno „veľmi dôležité“ odporúčanie a sedem ďalších „dôležitých“ odporúčaní od IAS, pritom však neboli poskytnuté žiadne informácie o ich obsahu; preto naliehavo vyzýva riaditeľa centra, aby poskytol tieto informácie;

               13.

               uznáva, že IAS takisto vykonal audit finančného hospodárenia v roku 2009, ktorého celkovým cieľom bolo získať náležitú istotu týkajúcu sa primeranosti vnútorných kontrol, ktoré podporujú postupy finančného hospodárenia, plánovania verejného obstarávania, plnenia rozpočtu, podávania správ o hospodárení a monitorovania a kontrol; zdôrazňuje, že odporúčania IAS sa týkajú potreby aktualizovať a posilniť finančné postupy pre záväzky a platby s cieľom presnejšie definovať a zaznamenať vykonané kontroly;

               14.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 124.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 141.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Rady 2014/537/SZBP z  3. júla 2014 o podpise a uzavretí Dohody medzi Európskou úniou a Stredoafrickou republikou o podmienkach odovzdávania do Stredoafrickej republiky osôb zbavených slobody silami vojenskej operácie Európskej únie (EUFOR RCA) v rámci plnenia jej mandátu a o zárukách vzťahujúcich sa na tieto osoby v mene Európskej únie

text:
               23.8.2014

               SK

               Úradný vestník Európskej únie

               L 251/1

         ROZHODNUTIE RADY 2014/537/SZBP
   z 3. júla 2014
   o podpise a uzavretí Dohody medzi Európskou úniou a Stredoafrickou republikou o podmienkach odovzdávania do Stredoafrickej republiky osôb zbavených slobody silami vojenskej operácie Európskej únie (EUFOR RCA) v rámci plnenia jej mandátu a o zárukách vzťahujúcich sa na tieto osoby v mene Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 37 v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 10. februára 2014 prijala rozhodnutie 2014/73/SZBP (1) o vojenskej operácii Únie v Stredoafrickej republike (EUFOR RCA).

               (2)

               Po tom, ako Rada 14. marca 2014 prijala rozhodnutie o poverení začať rokovania, vysoká predstaviteľka v súlade s článkom 37 Zmluvy o Európskej únii rokovala o Dohode medzi Európskou úniou a Stredoafrickou republikou o podmienkach odovzdávania do Stredoafrickej republiky osôb zbavených slobody silami vojenskej operácie Európskej únie (EUFOR RCA) v rámci plnenia jej mandátu a o zárukách vzťahujúcich sa na tieto osoby (ďalej len „dohoda“).

               (3)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia a teda neprispieva na financovanie tejto operácie.

               (4)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Stredoafrickou republikou o podmienkach odovzdávania do Stredoafrickej republiky osôb zbavených slobody silami vojenskej operácie Európskej únie (EUFOR RCA) v rámci plnenia jej mandátu a o zárukách vzťahujúcich sa na tieto osoby.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 3. júla 2014

            Za Radu

            predseda

         S. GOZI

      (1)  Rozhodnutie Rady 2014/73/SZBP z 10. februára 2014 o vojenskej operácii Európskej únie v Stredoafrickej republike (EUFOR RCA) (Ú. v. EÚ L 40, 11.2.2014, s. 59).